Document ID: 32002D0464

Komission päätös,
tehty 13 päivänä kesäkuuta 2002,
luettelosta kolmansista maista, joista jäsenvaltiot sallivat lihavalmisteiden tuonnin, tehdyn päätöksen 97/222/EY muuttamisesta Argentiinan, Chilen ja Uruguayn osalta
(tiedoksiannettu numerolla K(2002) 2100)
(ETA:n kannalta merkityksellinen teksti)
(2002/464/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 21 a artiklan 2 kohdan,
sekä katsoo seuraavaa:
(1) Komission päätöksessä 97/222/EY(3), sellaisena kuin se on viimeksi muutettuna päätöksellä 2002/184/EY(4), säädetään luettelosta kolmansista maista, joista jäsenvaltiot sallivat lihavalmisteiden tuonnin.
(2) Argentiinan suu- ja sorkkataudin epidemiologinen tilanne on selvitetty Chubutin, Santa Cruzin ja Tierra del Fuegon maakuntien osalta, ja komission päätöksellä 93/402/ETY(5), sellaisena kuin se on viimeksi muutettuna päätöksellä 2002/338/ETY(6), sallitaan kyseisistä maakunnista peräisin olevan tuoreen luullisen lampaan-, vuohen- ja naudanlihan tuonti.
(3) Päätöksessä 97/222/EY säädetty luettelo kolmansista maista, joista jäsenvaltiot sallivat lihavalmisteiden tuonnin, on saatettava ajan tasalle asianomaisten Argentiinan aluejaon mukaisten alueiden sisällyttämiseksi siihen ja jotta Argentiina, Chile ja Uruguay voivat ottaa terveystilanteen huomioon ja varmistaa yhdenmukaisuuden lihavalmisteiden eri käsittelyluokkia koskevien tuoreen lihan tuontiin liittyvien yhteisön sääntöjen kanssa. Päätös 97/222/EY olisi muutettava vastaavasti.
(4) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
1 artikla
1. Korvataan päätöksen 97/222/EY liite I tämän päätöksen liitteellä I.
2. Korvataan päätöksen 97/222/EY liite II tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä kesäkuuta 2002.

Labels: 0
3
17
5